ທີ່ການພົບປະ, ທ່ານ ຫງວຽນມິງຫວູ ເອກອັກຄະລັດຖະທູດ ຫວຽດນາມ ປະຈຳ ເຢຍລະມັນ ອວຍພອນທ່ານ ພົມມາ ບຸດທະວົງ ເອກອັກຄະລັດຖະທູດລາວ, ພະນັກງານສະຖານທູດລາວ ແລະຄອບຄົວປີໃໝ່ຈົ່ງມີສຸຂະພາບແຂງແຮງ ແລະປະສົບຜົນສຳເລັດໃນໜ້າທີ່ການງານ; ຊົມເຊີຍປະເທດລາວ ຈັດຕັ້ງກອງປະຊຸມໃຫຍ່ ຄັ້ງທີ XI ຂອງພັກປະຊາຊົນປະຕິວັດລາວ ແລະເລືອກຕັ້ງສະມາຊິກສະພາແຫ່ງຊາດຊຸດທີ IX ປະສົບຜົນສໍາເລັດ. ທ່ານ ຫງວຽນມິງຫວູ ກໍ່ໄດ້ເນັ້ນໜັກເຖິງສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດລະຫວ່າງຫວຽດນາມ-ລາວ.
ທີ່ການພົບປະ, ທ່ານ ພົມມາ ບຸດທະວົງ ເອກອັກຄະລັດຖະທູດເອກອັກຄະລັດຖະທູດລາວ ໄດ້ສະແດງຄວາມຂອບອົກຂອບໃຈທ່ານເອກອັກຄະລັດຖະທູດ ຫງວຽນມິງຫວູ ແລະພະນັກງານສະຖານທູດຫວຽດນາມ ປະຈຳ ເຢຍລະມັນ; ທ່ານ ພົມມາ ບຸດທະວົງ ສະແດງຄວາມເຊື່ອໝັ້ນວ່າ ການພົວພັນສອງຝ່າຍຈະສືບຕໍ່ພັດທະນາດ້ວຍຜົນສຳເລັດຂອງກອງປະຊຸມໃຫຍ່ພັກ ແລະການເລືອກຕັ້ງສະມາຊິກສະພາແຫ່ງຊາດຢູ່ແຕ່ລະປະເທດຫວ່າງແລ້ວນີ້.
ໄຊພອນ